Canarias

Ang Canarias o Kapuluan ng Canarias (Kastila: Islas Canarias) ay isang pangkat ng mga pulo at isa sa mga nagsasariling pamayanan ng Espanya sa Karagatang Atlantiko sa rehiyon na kilala bilang Macaronesia. Ang Santa Cruz de Tenerife ang kabisera nito. Ang mga pangunahing pulo nito ay ang Tenerife, Gran Canaria, Lanzarote, Fuerteventura, La Palma, La Gomera, at El Hierro, at lahat ay mga popular na puntahan ng mga turista. Ang kapuluan ang pinakatimog sa mga pamayanan ng Espanya at ekonomiko at politikong Europeo, at kabilang sa Unyong Europeo. Ang walong pangunahing mga pulo ay (mula sa pinakamalaki hanggang pinakamaliit) Tenerife, Fuerteventura, Gran Canaria, Lanzarote, La Palma, La Gomera, El Hierro at La Graciosa. Binubuo ang kapuluan ng higit na maliit pang mga pulo at munting pulo, kabilang ang Alegranza, Isla de Lobos, Montaña Clara, Roque del Oeste, at Roque del Este. Kinabibilangan din ito ng mga pulong bato, kasama ang mga pulong bato ng Salmor, Fasnia, Bonanza, Garachico, at Anaga. Noong unang panahon, ang kapuluan ay madalas tawaging bilang "Mga mapalad na pulo. Pinakatimog na bahagi ng Espanya ang mga pulo ng Canarias at ang pinakamalaki at pinakamataong kapuluan ng Macaronesia. Dahil sa kinalalagyan ng kapuluan, itinuring ang mga Kapuluan ng Canarias bilang tulay sa pagitan ng apat na mga kontinente ng Aprika, Hilagang Amerika, Timog Amerika, at Europa. Noong 2019, ang Kapuluan ng Canarias ay may kabuuang populasyon na 2,153,389 may densidad na 287.39 bawat km2, ang ikawalong pinakamataong nagsasariling pamayanan ng Espanya. Nakatuon ang populasyon sa dalawang kabisera ng kapuluan, 43% sa pulo ng Tenerife at 40% sa pulo ng Gran Canaria Mga Sanggunian Ang lathalaing ito ay isang usbong. Makatutulong ka sa Wikipedia sa pagpapalawig nito.